सूचनाजी न्यूज। महानदी कोलफील्ड्स लिमिटेड-एमसीएल के डायरेक्टर टेक्नीकल ओम प्रकाश सिंह ही कंपनी के चेयरमैन कम मैनेजिंग डायरेक्टर होंगे। बुधवार को हुए इंटरव्यू में उनका चयन किया गया है। बता दें कि इंटरव्यू में 11 लोग शामिल हुए थे। कोल इंडिया, रेलवे, टाटा आदि कंपनियों के अधिकारियों ने चेयरमैन कम मैनेजिंग डायरेक्टर पद के इंटरव्यू में जोर लगाया था। लेकिन कामयाबी ओम प्रकाश सिंह को ही मिली है।
कोयला मंत्रालय की चयन समिति ने ओम प्रकाश सिंह के नाम पर मुहर लगा दी है। इंटरव्यू में एमसीएल के डायरेक्टर पर्सनल केशव राय, सीआइएल के डायरेक्टर टेक्नीकल बी. वीरा रेड्डी, सीआइएल के ईडी एके सामंतरे, सीआइएल के ईडी सीएसआर बी. साइराम, एमसीएल के पूर्व जीएम माइनिंग एवं वर्तमान डब्ल्यूसीएल के डायरेक्टर टेक्नीकल एके सिंह, एनसीएल के जीएम व वर्तमान में डब्ल्यूसीएल के डायरेक्टर टेक्नीकल जेपी द्विवेदी, एनएलसीआइएल के जीएम जेसी मजूमदार, भारतीय रेलवे के चीफ कॉमर्सियल मैनेजर जेएस बिंद्रा, टाटा स्टील के बीपीई के हेड गणेश चतुर्वेदी और लीबर्टी स्टील ग्रुप के प्रशांत गोयल शामिल हुए थे।